     
Direkcija za imovinu  Opštine Nikšić, na osnovu člana 34 stav 1 i 3 i člana 40 stav 1 Zakona o državnoj imovini („Sl. list CG“, br. 21/09, 40/11, 23/25 и 160/25), člana 2 Odluke o raspisivanju oglasa o javnom nadmetanju za prenos prava svojine na građevinsko zemljište u obuhvatu  Detaljnog urbanističkog plana Bistrica –izmjene i dopune („Sl. list Crne Gore - Opštinski propisi“, broj 18/26), Odluke Vlade Crne Gore o davanju prethodne saglasnosti opštini Nikšić za prodaju nepokretnosti katastarske parcele broj 1697/2, broj 11-011/25-3697/3 od 30.10.2025.godine („Službeni list CG“, broj 137/25) i Uredbe o prodaji i davanju u zakup stvari u državnoj imovini („Sl. list CG“, broj 44/10), o b j a v lj u je
J A V N I    P O Z I V

o raspisivanju oglasa o javnom nadmetanju za prenos prava svojine na građevinsko zemljište u obuhvatu  Detaljnog urbanističkog plana Bistrica–izmjene i dopune 
I Predmet javnog nadmetanja je

Građevinsko zemljište namijenjeno za izgradnju stambenog  objekta spratnosti P +2+Pk, u skladu sa Odlukom o izmjenama i dopunama Detaljnog urbanističkog plana Bistrica („Službeni list CG “, broj 01/14) i to:

- urbanistička parcela broj 124, ukupne površine 390 m2 koja se poklapa sa katastarskom parcelom broj 1697/2, građevinska parcela površine 390 m2, upisana u listu nepokretnosti broj 4328 KO Nikšić, kao svojina Države Crne Gore sa pravom raspolaganja opštine Nikšić. 


Početna cijena za zemljište je 54,00  €/m2.


Naknada za komunalno opremanje građevinskog zemljišta, u odnosu na postojeći stepen komunalne opremljenosti građevinskog zemljišta za III zonu utvrdiće se u skladu sa tada važećom odlukom na osnovu revidovanog idejnog odnosno glavnog projekta, u postupku pribavljanja građevinske dozvole.

II Opšti uslovi

Pravo učešća na javnom nadmetanju imaju sva domaća pravna i fizička lica.

Prijave za javno nadmetanje podnose se u zapečaćenoj koverti Direkciji za imovinu, u roku od 8 dana od dana objavljivanja ovog javnog poziva odnosno najkasnije do 14.09.2026. godine do 13 časova isključivo na arhivi opštine Nikšić - Građanski biro, sa naznakom »Prijava po javnom pozivu za javno nadmetanje za prenos prava svojine na građevinsko zemljište za UP 124– ne otvaraj«.


Učesnici po javnom pozivu su dužni da uz prijavu dostave sledeću dokumentaciju i to:

Za fizičko lice: 

-
obrazac za podnošenje prijave (nalazi se na sajtu opštine Nikšić), 

-
kopiju  lične karte ili pasoša,

-
broj žiro - računa (za povraćaj depozita), 

-
uvjerenje nadležnog organa da se protiv podnosioca prijave ne vodi krivični postupak,

-
 potvrdu o uplati depozita i to 20% od početne cijene odnosno  iznos od 4.212,00 € na žiro račun Budžeta opštine Nikšić broj 530-40062330-97, koji se vodi kod NLB banke AD Podgorica sa naznakom » učešće na javnom pozivu«,

-           potvrdu o izmirenim obavezama prema Budžetu opštine Nikšić
-
 potvrda o preuzimanju aukcijske dokumentacije

Za pravno lice:  

-  
obrazac za podnošenje prijave (nalazi se na sajtu optine Nikšić), 

- 
 potvrdu o registraciji iz Centralnog registra privrednih subjekata Poreske uprave CG,
- 
 rješenje o PIB-u pravnog lica,
- 
rješenje o registraciji PDV-a, ukoliko je podnosilac prijave obveznik PDV-a,
- 
uvjerenje nadležnog organa da se protiv pravnog lica i odgovornog lica u njima ne vodi krivični postupak;

- 
 potvrdu o izmirenim obavezama prema Budžetu opštine Nikšić,


- 
ovjeren bilans uspjeha iz kojeg proizilazi da je učesnik javnog nadmetanja u poslednje 

- 
potvrdu o uplati depozita i to 20% od početne cijene odnosno  iznos od 4.212,00 € na žiro račun Budžeta opštine Nikšić broj 530-40062330-97 koji se vodi kod NLB banke AD Podgorica sa naznakom »učešće na javnom pozivu«,

-
potvrda o preuzimanju aukcijske dokumentacije.

Nepotpune i neblagovremene prijave se neće razmatrati.

Učesniku javnog nadmetanja koji ne uspije u postupku, uplaćeni iznos depozita će se povratiti u roku od 8 dana od dana isteka roka za prigovor. 


Učesniku javnog nadmetanja, sa najvećom ponudom uplaćeni iznos depozita će se uračunati u cijenu zemljišta.


Postupak javnog nadmetanje smatraće se uspijelim i u slučaju  kada je podnesena jedna ispravna prijava, a podnosilac prijave se registruje i prisustvuje javnom nadmetanju u kom slučaju se lice koje je steklo status učesnika na javnom nadmetanju proglašava kupcem, a početna cijena je  prodajna cijena, s tim ako učesnik odbije da prihvati prodajnu cijenu, gubi pravo na povraćaj uplaćenog depozita. 

IV
Način i uslovi plaćanja
Kupac je obavezan da zaključi ugovor o prodaji sa opštinom Nikšić, u roku od 30 dana od dana dostavljanja Obavještenja  o sprovedenom  postupku  javnog nadmetanja. Ukoliko kupac ne zaključi ugovor o prodaji u predviđenom roku, gubi pravo na povraćaj uplaćenog depozita, a opština Nikšić kao prodavac ima pravo da zaključi ugovor o prodaji predmetne nepokretnosti sa drugim učesnikom javnog nadmetanja koji je ponudio drugu najveću cijenu.
Prodajna cijena zemljišta plaća se u cjelosti prije zaključenja ugovora o prodaji.


Prava i obaveze za prenos prava svojine na građevinsko zemljište regulisaće se ugovorom o prodaji zaključenim između kupca  i predsjednika opštine Nikšić.


Porez na promet nepokretnosti-zemljišta plaća kupac.

V        Posebni uslovi 
Kupac je dužan da u roku od 90 dana od dana zaključenja  ugovora o prodaji odnosno uvođenja u posjed, kao budući investitor provede postupak dobijanja građevinske dozvole kod nadležnog organa za objekat iz tačke 1 ovog poziva i da prostor privede namjeni utvrđenoj planskim dokumentom u roku od tri godine od dana dobijanja građevinske dozvole. 

Ukoliko kupac, kao budući investitor planiranog objekta ne postupi u roku iz prethodnog stava, obavezan je da opštini Nikšić na ime ugovorene kazne plati 5% mjesečno od prodajne vrijednosti zemljišta, a najduže za period do 6 mjeseci, nakon čega Opština zadržava pravo jednostranog raskida ugovora. 
Kupac je obavezan da o svom trošku izvrši izmještanje objekata komunalne infrastrukture (nadzemne i podzemne) prilikom izgradnje objekta, kao i da o svom trošku izvede radove na komunalnoj instalaciji prema uslovima za priključivanje i saglasnostima datim od nadležnih organa.


Kupac je obavezan da o svom trošku izvede radove na spoljnjem uređenju urbanističke parcele, u svemu prema odobrenoj tehničkoj dokumentaciji i saglasnostima datim od strane nadležnih organa i preduzeća.


Kupac je obavezan da ukoliko se elektroenergetskim uslovima predviđa  poseban izvor elektro napajanja, o svom trošku izgradi trafostanicu, obezbijedi ili izgradi prostor za trafostanicu, izvrši njenu nabavku i montažu sa poljem za javnu rasvjetu.
VI Vrijeme i način otkupa i preuzimanja aukcijske dokumentacije

Na javni poziv mogu učestovati isključivo lica koji otkupe aukcijsku dokumentaciju.

Cijena aukcijske dokumentacije iznosi 300,00€, a uplata se vrši na žiro račun opštine Nikšić broj 530-5276-93, koji se vodi kod NLB banke AD Podgorica sa naznakom "Za aukcijsku dokumentaciju po Javnom pozivu za javno nadmetanje radi prodaje  građevinskog zemljišta UP 124 ".


Cijena aukcijske dokumentacije pokriva troškove izrade, reprodukcije i distribucije dokumentacije i nije povratna, bez  obzira da li lice koje je otkupilo aukcijsku dokumentaciju podnese prijavu ili ne, da li se proglasi kupcem za predmetno zemljište i ista se neće uračunati u prodajnu cijenu zemljišta.

Za otkup aukcijske dokumentacije zainteresovano lice podnosi Zahtjev za otkup aukcijske dokumentacije isključivo na e-mail adresu direkcijazaimovinu@gmail.com, koji se zahtjev može preuzeti na sajtu opštine Nikšić, uz koji dostavlja dokaz o uplati otkupne cijene na iznos od 300,00€, svakog radnog dana od 10-13 časova, u period od 07.09.2026. godine do 11.09.2026. godine.

Zainteresovano lice koje otkupi aukcijsku dokumentaciju i po prijemu iste, potpisuje Potvrdu o preuzimanju aukcijske dokumentacije, u prostorijama Direkcije za imovinu opštine Nikšić, Ulica Dragice Pravice bb, Nikšić.

Aukcijska dokumentacija se dostavlja zainteresovanom licu isključivo na e-mail adresu.

Aukcijska dokumentacija sadrži: 

a) Nacrt ugovora o prodaji

b) Urbanističko-tehnički uslovi za izradu tehničke dokumentacije

c) List nepokretnosti
VII  Sprovođenje postupka
     
Javno nadmetanje za zemljište koje je predmet prodaje održaće se dana 17.09.2026. godine sa početkom u 11,00 časova u prostorijama opštine Nikšić, (I sprat), sala broj 3.

  
Podnosilac prijave koji izlicituje najveću cijenu za zemljište potpisuje izjavu kojom potvrđuje cijenu.

Obavještenje o sprovedenom postupku  dostaviće se učesnicima postupka u roku od 5 dana od dana održavanja javnog nadmetanja.

Učesnici javnog poziva imaju pravo prigovora na Obavještenje Komisiji, u roku od 5 dana od dana dobijanja istog.
Komisija je dužna da u roku od 5 dana podnošenja prigovora odluči o istom.

Sva bliža obavještenja i informacije u vezi sa Javnim pozivom mogu se dobiti na telefone 040 243 - 732  ili neposredno u prostorijama Direkcije za imovinu - Sektor za imovinsko-pravne,normativne i opšte poslove , ul- Dragice Pravice bb.







    O P Š T I N A  N I K Š I Ć





DIREKCIJA ZA IMOVINU  
